3.  5. ทรัพย์สินที่ใช้ในการประกอบธุรกิจของบริษัทฯ และบริษัทย่อย

(1) ลักษณะของทรัพย์สิน

-   เรือเดินทะเล : ณ วันที่ 31 ธันวาคม 2551

  มีรายละเอียดดังนี้

  []

  []

  หมายเหตุ

  * กลุ่มบริษัท พรีเชียส ชิพปิ้ง ถือหุ้นร้อยละ 64

  ** มูลค่าสุทธิตามบัญชีหมายถึงมูลค่าสุทธิตามบัญชีจากงบการเงินปรับปรุงในรูปดอลล่าร์สหรัฐ ณ
  วันที่ 31 ธันวาคม 2551

  ***
  มูลค่าที่เอาประกันภัยหมายถึงมูลค่าที่ตกลงกันไว้ซึ่งจะได้รับจากผู้รับประกันภัยในกรณีเกิดความเสียหายโดยสิ้นเชิงต่อตัวเรือ

  **** เรือได้ถูกขาย ตามหนังสือบันทึกข้อตกลงซื้อขายเรือในระหว่างเดือนธันวาคม 2551-
  มกราคม 2552 จะส่งมอบให้ผู้ซื้อในไตรมาส 1 ปี 2552

-   ที่ดิน อาคารชุดและอุปกรณ์

ณ วันที่ 31 ธันวาคม 2551 บริษัท เกรท เซอร์เคิล ชิปปิ้ง เอเยนซี่ จำกัด
ซึ่งเป็นบริษัทย่อยที่บริษัทฯ ถือหุ้นอยู่ร้อยละ 99.99 มีห้องชุดในคอนโดมิเนียม เพรสทีจ ทาวเวอร์
เอ 19 ยูนิตและบี 9 ยูนิต เพื่อให้พนักงานต่างชาติของบริษัทฯ อาศัย โดยใช้เกณฑ์ราคาตลาด
(Market Approach) มีมูลค่าสุทธิตามบัญชีเป็น 158.74 ล้านบาท
(ซึ่งหากแสดงมูลค่าดังกล่าวด้วยวิธีราคาทุน มูลค่าสูทธิตามบัญชี จะเป็น 34.79 ล้านบาท)

(2) เงินลงทุนในบริษัทย่อยและบริษัทร่วม (ณ วันที่ 31 ธันวาคม 2551)

บริษัทฯจัดตั้งบริษัทย่อยขึ้น เพื่อเป็นผู้ถือกรรมสิทธิเรือ บริษัทย่อยละหนึ่งถึงสองลำ ทั้งนี้ บริษัทฯ
ถือหุ้นในบริษัทย่อยเหล่านี้ไม่ต่ำกว่าร้อยละ 99 การที่บริษัทฯ มีนโยบายจัดตั้งบริษัทย่อยขึ้น
โดยให้แต่ละบริษัทย่อยถือกรรมสิทธิเรือ 1-2 ลำนั้น
มีจุดประสงค์ที่จะจำกัดความเสียหายที่จะเกิดแก่ทรัพย์สินอื่นๆ ของบริษัทฯ
ในกรณีที่เรือลำหนึ่งลำใดก่อความเสียหายขึ้น
ซึ่งการจัดโครงสร้างบริษัทฯในลักษณะนี้ถือเป็นบรรทัดฐานของอุตสาหกรรมเดินเรือโดยทั่วไป
บริษัทฯควบคุมการบริหารงานของบริษัทย่อยดังกล่าวโดยคณะกรรมการบริหารของบริษัทฯ
เป็นคณะกรรมการของบริษัทย่อยดังกล่าวและมีอำนาจอย่างเต็มที่ในการบริหารและตัดสินใจ

ในส่วนของการลงทุนในบริษัทย่อย และบริษัทร่วมอื่นๆ
ที่ไม่ใช่ธุรกิจเจ้าของเรือนั้นจะพิจารณาการลงทุนโดยขึ้นอยู่กับโครงการหรือธุรกิจที่เกี่ยวข้องกับการเดินเรือ
และบริษัทฯสามารถใช้ความรู้ความสามารถ รวมทั้งทรัพยากรที่มีอยู่เข้าไปเป็นส่วนหนึ่งของโครงการ
มิใช่ลงทุนเฉพาะในส่วนของเงินทุนเพียงอย่างเดียว
ดังนั้นการควบคุมและการบริหารงานจะเป็นลักษณะกิจการร่วมค้า (Joint Ventures)
ที่บริษัทฯจะเข้าไปมีส่วนร่วมการบริหารผ่านคณะกรรมการโครงการนั้นๆตามสัดส่วนการลงทุน

โครงการร่วมทุน : ณ วันที่ 31 ธันวาคม 2551 บริษัทฯ มีการดำเนินงานของการร่วมทุน
มีดังต่อไปนี้

• Southern LPG Pvt Ltd. (SLPG): กระบวนการการปิดบัญชีของการร่วมทุนนี้ได้ข้อยุติแล้ว
บริษัทฯได้ปิดการขาย ทรัพย์สินหลักๆ ของบริษัทฯ นี้เป็นที่เรียบร้อยแล้ว
และคาดว่าจะปิดการขายที่เหลือได้อย่างสมบูรณ์ในอนาคตอันใกล้นี้

• International Seaports (Haldia) Pvt Ltd:
ถือเป็นการลงทุนเพียงอย่างเดียวของบริษัทฯ ในท่าเรือ คือท่าเรือฮัลเดีย (ประมาณร้อยละ 22.4
ของเงินลงทุนทั้งหมดที่ลงทุนอยู่ภายใต้โครงการการลงทุน)
การร่วมทุนนี้มีผลการดำเนินงานที่ดีอย่างต่อเนื่อง และได้รับเงินปันผลที่ 0.32 ล้านเหรียญสหรัฐในปี
2551 ซึ่งเท่ากับร้อยละ 15 ของเงินลงทุนเริ่มแรก บริษัทฯ คาดว่าจะได้รับเงินปันผล
อย่างสม่ำเสมอและอาจจะมากขึ้นในอนาคต นอกจากนี้มีหุ้นส่วนรายหนึ่งต้องการขายสัดส่วนการลงทุน
บริษัทฯ จึงได้ซื้อหุ้นนั้นเข้ามา เพิ่มเท่ากับร้อยละ 11.15 ของการร่วมทุนในเดือนธันวาคม 2551
และทำให้บริษัทฯ มีสัดส่วนการลงทุนเป็นร้อยละ 33.55 ซึ่งเท่ากับ บริษัทฯ
ได้ลงทุนถือหุ้นอยู่ในสัดส่วนที่สำคัญและมีความหมายถ้าบริษัทฯ ต้องการขาย

สำหรับชื่อ และ ประเภทธุรกิจ ของบริษัทย่อยที่บริษัทฯ ถือหุ้นตั้งแต่ร้อยละ 10 ขึ้นไป
ของจำนวนหุ้นที่จำหน่ายได้แล้วทั้งหมด ของนิติบุคคลนั้น โปรดดูข้อมูลในหัวข้อ “ข้อมูลทั่วไป”
ของแบบแสดงรายการข้อมูลประจำปี 2551 นี้